**Miika Roine** (s. 8. joulukuuta 1991 Jyväskylä) on suomalainen jääkiekkoilija, joka edustaa SM-liigajoukkue Pelicansia. Hän toimii joukkueen kapteenina. Roine on pelipaikaltaan vasen laitahyökkääjä, mutta hän osaa pelata myös keskellä. Roine on tunnettu pelityyliltään kahden suunnan hyökkääjänä.

Ura
---

Roine on JYPin kasvatti. Hän kuului kaudella 2006–2007 joukkueen C-nuorten kapteenistoon. Kaudella 2008–2009 Roine oli JYPin B-nuorten I-divisioonajoukkueen paras pistemies ja syöttäjä tehoilla 7+27=34. Kaudella 2009–2010 hän teki joukkueen A-nuorissa runkosarjassa 16 tehopistettä, mutta voitti kevään 2010 karsintasarjassa koko JYPin sisäisen pistepörssin tehoilla 4+7=11.

Kaudella 2010–2011 Roine oli JYPin A-nuorten paras syöttäjä ja toiseksi paras pistemies Oula Palven jälkeen tehtyään 26 runkosarjaottelussa tehot 13+24=37. Hän voitti kauden päätteeksi A-nuorten Suomenmestaruuden. Roine pelasi runkosarjassa yhtä monta ottelua myös Mestiksessä; 24 ottelua lainalla JYPin farmijoukkue D Teamissa sekä kaksi ottelua alle 20-vuotiaiden maajoukkueessa. Tulokaskausi Mestiksessä toi yhteensä tehot 4+7=11.

Roine jatkoi kaudella 2011–2012 vuoden mittaisella sopimuksella pelejään JYP-Akatemiassa (ent. D Team). Hänet nimettiin myös joukkueen kapteeniksi. Roine ylsi tehoilla 9+10=19 JYP-Akatemian sisäisen pistepörssin jaettuun kärkisijaan Oula Palven kanssa. JYPin SM-liigajoukkueessa hän debytoi 25. lokakuuta 2011 vieraissa Jokereita vastaan. Roine merkittiin JYPin kolmosketjun oikeaan laitaan Turo Asplundin ja Harri Pesosen viereen. Hän sai ottelussa jääaikaa 13 minuuttia. Kaikkiaan Roine pelasi kauden aikana neljä SM-liigaottelua. Hän siirtyi JYP-Akatemian Mestis-kauden jälkeen vahvistamaan JYPin A-nuoria.

Kaudeksi 2012–2013 Roine liittyi JYPin SM-liigarinkiin. Hän pelasi joukkueen mukana suurimman osan European Trophy -turnauksesta tehden seitsemässä ottelussa tehot 2+1=3. Kauden kynnyksellä Roine kuitenkin lainattiin JYP-Akatemiaan, jossa hän pelasi pääosan kaudestaan. Hän oli tehoilla 10+17=27 joukkueen kolmanneksi paras pistemies. SM-liigan puolella Roine pelasi kauden aikana yhden ottelun. Kaudella 2013–2014 hän oli JYP-Akatemian kolmanneksi paras pistemies ja maalintekijä tehoilla 13+16=29. Roine pelasi JYPin SM-liigajoukkueessa kaksi runkosarjaottelua sekä kolme ET-ottelua ja voitti joukkueen kanssa koko turnauksen.

Roine siirtyi kaudeksi 2014–2015 vuoden mittaisella sopimuksella Savonlinnan Pallokerhoon. Hän johti joukkueen sisäistä piste- ja syöttöpörssiä tehoilla 11+26=37, kunnes Roine siirtyi helmikuussa 2015 loppukauden kattavalla sopimuksella SM-liigajoukkue Pelicansiin. Sopimus sisälsi option kahdesta seuraavasta kaudesta. Hän teki loppukaudella 12 runkosarjaottelussa tehot 1+3=4. Roineen liigauran avausmaali syntyi runkosarjan päätöskierroksella 12. maaliskuuta 2015 vieraissa Rauman Lukkoa vastaan. Maaliskuussa 2015 Pelicans käytti hänen sopimuksessaan olleen option ja teki vuoden mittaisen jatkosopimuksen Roineen kanssa.

Kausi 2015–2016 oli Roineelle varsinainen tulokaskausi SM-liigassa ja hän teki 48 runkosarjaottelussa tehot 5+19=24 sekä yhdeksässä pudotuspeliottelussa kaksi syöttöpistettä. Roine voitti SM-liigan runkosarjan tulokkaiden syöttöpörssin ja sijoittui tulokkaiden pistepörssissä neljänneksi. Hän jakoi kevään 2016 pudotuspeleissä Pelicansin sisäisen tehotilaston voiton Antti Erkinjuntin kanssa lukemalla +3. Roine pelasi kauden aikana myös kymmenen Mestis-ottelua Heinolan Peliitoissa tehden niissä 17 tehopistettä.

Roine siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureiden riveihin. Hän oli koko liigassa marraskuun 2016 paras pistemies ja maalintekijä tehoilla 6+5=11. Roine valittiinkin kaikkien aikojen ensimmäisenä Jukureiden pelaajana SM-liigan kuukauden pelaajaksi. Hän teki kauden aikana yhteensä tehot 15+16=31, joilla Roine jakoi Jukureiden sisäisen maalipörssin voiton Zach Budishin ja Henrik Koiviston kanssa sekä sijoittui sisäisessä pistepörssissä neljänneksi. Joulukuussa 2016 hän teki joukkueen kanssa vuoden mittaisen jatkosopimuksen.

Kaudeksi 2017–2018 Roine nimettiin Jukureiden kapteeniksi. Jouluaattona 2017 hän teki vuoden mittaisen jatkosopimuksen joukkueen kanssa. Maaliskuussa 2018 Roineen sopimusta jatkettiin myös toisella vuodella kevääseen 2020 saakka. Kaudella 2018–2019 hän teki SM-liigan yhden kauden piste-ennätyksensä tehoilla 12+21=33, joilla Roine oli Jukureiden toiseksi paras pistemies Turo Asplundin jälkeen. Kausi 2019–2020 hänellä osoittautui pettymykseksi. Roine teki vain tehot 9+10=19 ja hän teki lokakuun jälkeen vain kolme maalia. Kauden 15 viimeisessä ottelussa Roine ei onnistunut maalinteossa kertaakaan. Hänellä oli myös Ville Leskisen ohella Jukureiden heikoin teholukema (–25).

Roine palasi kaudeksi 2020–2021 kaksivuotisella sopimuksella Pelicansiin. Hän nousi kauden aikana joukkueen kapteenistoon mm. Casimir Jürgensin pitkäaikaisen loukkaantumisen myötä. Kaudeksi 2021–2022 Roine nimettiin Pelicansin varakapteeniksi ensisijaiseen kapteenistoon. Lokakuussa 2021 hän teki seuran kanssa vuoden mittaisen jatkosopimuksen. Roine toimi lopulta suurimman osan kaudestaan Pelicansin kapteenina, kun Joonas Jalvannin kausi päättyi jo lokakuussa.

Kaudeksi 2022–2023 Roine nimettiin Pelicansin päätoimiseksi kapteeniksi. Tapaninpäivänä 2022 hän teki seuran kanssa kaksivuotisen jatkosopimuksen kevääseen 2025 saakka. Roine oli Sakke Hämäläisen ohella Pelicansin ainoa kauden kaikki 60 runkosarjaottelua pelannut pelaaja. Hän voitti kauden päätteeksi SM-hopeaa.

Muuta
-----

Roineen isä Veli-Matti on toiminut huoltajana JYPin junioreissa ja JYP-Akatemian Mestis-joukkueessa, kun Miika pelasi samoissa joukkueissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | JYP | A-SM | 2 | 0 | 0 | 0 | 0 | – | – | – | – | – |
| 2009–2010 | JYP | A-SM | 42 | 9 | 7 | 16 | 26 | – | – | – | – | – |
| 2010–2011 | JYP | A-SM | 26 | 13 | 24 | 37 | 6 | 13 | 5 | 4 | 9 | 0 |
|  | D Team | Mestis | 24 | 4 | 6 | 10 | 16 | – | – | – | – | – |
|  | Suomi U20 | Mestis | 2 | 0 | 1 | 1 | 0 | – | – | – | – | – |
| 2011–2012 | JYP | A-SM | 6 | 3 | 7 | 10 | 2 | 3 | 0 | 0 | 0 | 0 |
|  | JYP | SM-liiga | 4 | 0 | 0 | 0 | 4 | – | – | – | – | – |
|  | JYP-Akatemia **(C)** | Mestis | 36 | 9 | 10 | 19 | 10 | – | – | – | – | – |
| 2012–2013 | JYP | SM-liiga | 1 | 0 | 0 | 0 | 2 | – | – | – | – | – |
|  | JYP-Akatemia | Mestis | 44 | 10 | 17 | 27 | 8 | – | – | – | – | – |
| 2013–2014 | JYP | SM-liiga | 2 | 0 | 0 | 0 | 2 | – | – | – | – | – |
|  | JYP-Akatemia | Mestis | 52 | 13 | 16 | 29 | 18 | – | – | – | – | – |
| 2014–2015 | SaPKo | Mestis | 35 | 11 | 26 | 37 | 8 | – | – | – | – | – |
|  | Pelicans | SM-liiga | 12 | 1 | 3 | 4 | 4 | – | – | – | – | – |
| 2015–2016 | Pelicans | SM-liiga | 48 | 5 | 19 | 24 | 10 | 9 | 0 | 2 | 2 | 2 |
|  | Peliitat | Mestis | 10 | 7 | 10 | 17 | 0 | – | – | – | – | – |
| 2016–2017 | Jukurit | SM-liiga | 60 | 15 | 16 | 31 | 14 | – | – | – | – | – |
| 2017–2018 | Jukurit **(C)** | SM-liiga | 60 | 11 | 15 | 26 | 14 | – | – | – | – | – |
| 2018–2019 | Jukurit **(C)** | SM-liiga | 60 | 12 | 21 | 33 | 4 | – | – | – | – | – |
| 2019–2020 | Jukurit **(C)** | SM-liiga | 56 | 9 | 10 | 19 | 6 | – | – | – | – | – |
| 2020–2021 | Pelicans **(A)** | SM-liiga | 57 | 9 | 19 | 28 | 6 | 5 | 0 | 1 | 1 | 0 |
| 2021–2022 | Pelicans **(A)** | SM-liiga | 60 | 13 | 12 | 25 | 10 | 3 | 0 | 0 | 0 | 0 |
| 2022–2023 | Pelicans **(C)** | SM-liiga | 60 | 9 | 20 | 29 | 18 | 18 | 0 | 5 | 5 | 4 |
| 12 kautta | yhteensä | SM-liiga | 480 | 84 | 135 | 219 | 94 | 35 | 0 | 8 | 8 | 6 |
| 6 kautta | yhteensä | Mestis | 203 | 54 | 86 | 140 | 60 | – | – | – | – | – |

Lähteet
-------

* Miika Roine The Internet Hockey Databasessa (englanniksi)
* Miika Roine Eurohockey-sivustolla (englanniksi)
* Miika Roine *Elite Prospects*. Everysport Media Group AB.  (englanniksi)

### Viitteet

1. 1 2  Kantoluoto, Veeti: Miika Roine jatkaa Pelicansin kapteenina *Jatkoaika.com*.  26.8.2022. Jatkoaika r.y. Viitattu 26.8.2022.
2. ↑  Tilastot - Miika Roine *liiga.fi*. Jääkiekon SM-liiga Oy. Viitattu 26.8.2022.
3. 1 2 3 4 5 6 7 8 9  Miika Roine *Elite Prospects*. Everysport Media Group AB.  (englanniksi)
4. ↑  Peltola, Pasi: Jukurien pelastusta haetaan Launialan kommuunista *ls24.fi*.  2.2.2017. Marva Media Oy. Viitattu 26.5.2021.
5. 1 2  Liikanen, Tero: Pelaaja-arviot 2019−20: Venäläinen tehoduo Jukurien valopilkkuna *Jatkoaika.com*.  23.3.2020. Jatkoaika r.y. Viitattu 22.4.2020.
6. ↑  Elite Prospects - JYP U18 *eliteprospects.com*. Everysport Media Group AB. Viitattu 17.3.2019. (englanniksi)
7. ↑  Elite Prospects - JYP U20 *eliteprospects.com*. Everysport Media Group AB. Viitattu 17.3.2019. (englanniksi)
8. ↑  Elite Prospects - JYP U20 *eliteprospects.com*. Everysport Media Group AB. Viitattu 17.3.2019. (englanniksi)
9. ↑  D Team nuorentuu rajusti *Jatkoaika.com*.  20.5.2011. Jatkoaika r.y. Viitattu 12.6.2013.
10. ↑  JYP-Akatemialle sopimuksia ja kapteenisto *Jatkoaika.com*.  11.9.2011. Jatkoaika r.y. Viitattu 12.6.2013.
11. ↑  SM-liigan kokoonpanot: useita ensikertalaisia *MTVuutiset.fi*.  25.10.2011. Telia Company AB. Viitattu 26.5.2021.
12. ↑  Tilastot - Liiga *liiga.fi*.  25.10.2011. Jääkiekon SM-liiga Oy. Viitattu 12.6.2013.
13. ↑  Sisäisiä siirtoja Jyväskylässä *Jatkoaika.com*.  1.2.2012. Jatkoaika r.y. Viitattu 12.6.2013.
14. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 12.6.2013.
15. ↑  Mestiksen avauskierroksella iso kasa liigalainoja *Jatkoaika.com*.  12.9.2012. Jatkoaika r.y. Viitattu 12.6.2013.
16. ↑  Elite Prospects - JYP Akatemia *eliteprospects.com*. Everysport Media Group AB. Viitattu 17.3.2019. (englanniksi)
17. ↑  Elite Prospects - JYP Akatemia *eliteprospects.com*. Everysport Media Group AB. Viitattu 17.3.2019. (englanniksi)
18. ↑  SaPKo nappasi Ylipainon ja Roineen *Jatkoaika.com*.  23.5.2014. Jatkoaika r.y. Viitattu 30.5.2014.
19. ↑  Pelicans vahvistuu SaPKon tehohyökkääjällä *Jatkoaika.com*.  6.2.2015. Jatkoaika r.y. Viitattu 6.2.2015.
20. ↑  Lukon takki oli tyhjä *ess.fi*.  12.3.2015. Hämeen Media Oy. Viitattu 16.3.2015.
21. ↑  Pelicans solmi neljä jatkosopimusta *Jatkoaika.com*.  20.3.2015. Jatkoaika r.y. Viitattu 6.5.2015.
22. ↑  Pelaajatilastot *liiga.fi*. Jääkiekon SM-liiga Oy. Viitattu 30.3.2016.
23. ↑  Elite Prospects - Pelicans *eliteprospects.com*. Everysport Media Group AB. Viitattu 17.3.2019. (englanniksi)
24. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
25. ↑  Miika Roine on Liigan marraskuun pelaaja *liiga.fi*.  2.12.2016. Jääkiekon SM-liiga Oy. Viitattu 3.12.2016.
26. ↑  Elite Prospects - Jukurit *eliteprospects.com*. Everysport Media Group AB. Viitattu 17.3.2019. (englanniksi)
27. ↑  Joulukalenteri - Luukku 9 *jukurit.fi*.  9.12.2016. Jukurit HC Oy. Viitattu 13.12.2016.
28. ↑  Roineesta Jukureiden kapteeni - varakapteeneiksi tuttua ja uutta verta *Jatkoaika.com*.  27.4.2016. Jatkoaika r.y. Viitattu 9.8.2017.
29. ↑  Jukurit jatkoi kapteeninsa sopimusta *Jatkoaika.com*.  24.12.2017. Jatkoaika r.y. Viitattu 25.12.2017.
30. ↑  Jukureiden kapteenille kahden vuoden jatko *Jatkoaika.com*.  1.3.2018. Jatkoaika r.y. Viitattu 1.3.2018.
31. ↑  Elite Prospects - Jukurit *eliteprospects.com*. Everysport Media Group AB. Viitattu 17.3.2019. (englanniksi)
32. ↑  Pelicansille neljä uutta pelaajasopimusta ja tukku jatkosopimuksia *pelicans.fi*.  21.4.2020. Lahden Pelicans Oy. Viitattu 21.4.2020.
33. ↑  Joonas Jalvanti on seuraava Pelicans-kapteeni *pelicans.fi*.  11.8.2021. Lahden Pelicans Oy. Viitattu 11.8.2021.
34. ↑  Hurmerinta, Eero: Pelicans teki kolme jatkosopimusta hyökkäykseen − Haatanen ja Hämäläinen pysyvät Lahdessa vuoteen 2024 *Jatkoaika.com*.  15.10.2021. Jatkoaika r.y. Viitattu 15.10.2021.
35. ↑  Määttä, Arto: Pelicansin pelaaja-arviot 2021−22: Pelicans oli liikaa kärkipelaajiensa varassa, vaikka potentiaalia kokoonpanossa oli riittävästi *Jatkoaika.com*.  4.4.2022. Jatkoaika r.y. Viitattu 3.5.2022.
36. ↑  Kiesiläinen, Leevi: Pelicans solmi tukun tärkeitä jatkosopimuksia *Jatkoaika.com*.  26.12.2022. Jatkoaika r.y. Viitattu 26.12.2022.
37. ↑  Elite Prospects - Pelicans *eliteprospects.com*. Everysport Media Group AB. Viitattu 4.7.2023. (englanniksi)
38. ↑  Veli-Matti Roine Team Staff Profile - Elite Prospects *eliteprospects.com*. Everysport Media Group AB. Viitattu 4.7.2023. (englanniksi)


|  |  |  |
| --- | --- | --- |
| Edeltäjä:**Marko Kauppinen** | **Mikkelin Jukureiden kapteeni SM-liigassa**2017–2020 | Seuraaja:**Jesper Piitulainen** |

|  |  |  |
| --- | --- | --- |
| Edeltäjä:**Joonas Jalvanti** | **Pelicansin kapteeni SM-liigassa**2022– | Seuraaja:**–** |

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
28 Niemelä |
37 Persson |
41 Nikkilä |
44 Käyhkö |
45 Olkinuora |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
77 Kiljunen |
82 Král |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki